I See You (Theme from Avatar)

«I See You (Theme from Avatar)» en poplåt spilt inn av den britiske sangartisten Leona Lewis for James Camerons science fiction-film Avatar fra 2009.

Låten er inkludert på lydsporet Avatar: Music from the Motion Picture, som ble utgitt 15. desember 2009 av Atlantic Records. Sangen ble skrevet av James Horner og Kuk Harrell, og produsert av Simon Franglen. «I See You» er en ballade om kjærlighet, følelser og styrke. I filmen spilles låten under rulleteksten.

Flere kritikere sammenlignet den med Celine Dions ballade «My Heart Will Go On», som ble skrevet av Horner for Titanic i 1997, som også ble regissert av Cameron. Lewis har fremført låten under So You Think You Can Dance og The Today Show, og sang den under konsertturneen The Labyrinth i 2010.

Sangen ble nominert til Golden Globe og Grammy Award for beste filmsang, men de gikk til «The Weary Kind» fra Crazy Heart. Jake Nava regisserte en musikkvideo til låten som ble lansert på nettsamfunnet MySpace 15. desember 2009. Den nådde 24.-plass på Billboards adult contemporary-liste.

Referanser

Eksterne lenker 
 
 

Sanger fra 2009
Popballader